میر محمد مؤمن استرآبادی

میر محمد مومن استرآبادی (وفات 1625ء) ہندوستانی عالم اور مدبر تھے جنھوں نے سلطنتِ گولکنڈہ کے پیشوا (وزیرِ اعظم) کے طور پر خدمات انجام دیں۔

 سوانح 
میر مومن ایک سید خاندان میں استرآباد میں پیدا ہوئے۔ شاہ طہماسپ اول نے انھیں حیدر مرزا صفوی کا اتالیق مقرر کیا۔ 1576ء میں اپنے شاگرد حیدر مرزا کی وفات کے بعد پیدا ہونے والی ہنگامہ خیز صورت حال کے دوران میر نے ایران چھوڑ کر محفوظ ماحول کی تلاش میں ہجرت کی۔

گولکنڈہ پہنچنے کے بعد انھوں نے ابتدائی چند برس درباری معاملات سے کنارہ کش رہتے ہوئے علمی اور دینی سرگرمیوں میں صرف کیے۔ 993ھ (مطابق 1585ء) یا اس سے کچھ پہلے انھیں پیشوا مقرر کیا گیا۔ وہ تقریباً چالیس برس سے زائد عرصہ اس منصب پر فائز رہے یہاں تک کہ تقریباً 1625ء میں ان کا انتقال ہوا۔ نئے شہر حیدرآباد کے منصوبہ اور نقشہ سازی میں ان کا بڑا کردار تھا۔

ان کی وفات کی درست تاریخ معلوم نہیں اور مختلف ماخذ مختلف تواریخ بیان کرتے ہیں۔ تاہم یہ معلوم ہے کہ ان کا انتقال سلطان محمد قطب شاہ کی وفات سے کچھ ہی پہلے ہو چکا تھا جن کی تاریخِ وفات 9 فروری 1626ء معلوم ہے۔ انھیں دائرہ میر مؤمن میں اسی مقبرے میں دفن کیا گیا جو انھوں نے اپنی زندگی میں خود تعمیر کروایا تھا اور جس میں ان کا بیٹا پہلے ہی مدفون تھا۔ ان کا عرس ہر سال ماہِ شعبان میں منایا جاتا ہے۔میر مومن  اپنے  بیٹے میر محمد مجد الدین کی وفات کے چالیسویں دن 1624/5 میں حیدرآباد میں 71 سال کی عمر میں انتقال کر گئے۔ اس قبرستان میں بہت سے دوسرے مشہور لوگ مدفون ہیں جن میں شاعر مرزا محمد یا نعمت علی خان، مغل شہنشاہ اورنگزیب کے ایک اعلیٰ عہدے دار اور  سالار  میر عالم خان خاناں اور دیگر شامل ہیں۔

 تصانیف 
میر مومن فارسی میں شاعری کرتے تھے۔ شاعری کے علاوہ ان کی اہم تصنیف  ہے جو پیمائشِ طول، وزن اور مسافت سے متعلق ایک سائنسی رسالہ ہے۔ اس کے علاوہ  بھی انھی کی تصنیف ہے، جو احادیثِ نبوی سے متعلق ہے۔

 حوالہ جات 

 کتابیات 


زمرہ:ایرانی فضلا
زمرہ:سترہویں صدی کی ایرانی شخصیات
زمرہ:1625ء کی وفیات
زمرہ:سترھویں صدی کے فارسی مصنفین
زمرہ:سترھویں صدی کے شیعہ مسلمان
زمرہ:سلطنت گولکنڈہ میں ایرانی مہاجرین